Veľký Bukovec (vrch v Bukovských vrchoch)

Veľký Bukovec () je vrch v Bukovských vrchoch, krajinnom celku Polonín. Leží nad obcou Ruský Potok, približne  východne od Sniny. 

 Poloha 
Nachádza sa v strednej časti Bukovských vrchov, v geomorfologickom podcelku Bukovce. Hrebeň i masív leží v Prešovskom kraji, v okrese Snina a zasahuje na katastrálne územie obcí Zboj, Runina a Ruský Potok.In: Názvy vrchov, dolín, priesmykov a sediel. Bratislava: Úrad geodézie, kartografie a katastra SR, dostupné v archíve. Najbližším sídlom je juhozápadne situovaný Ruský Potok, západne sa nachádza Topoľa, severozápadne Runina, východne Nová Sedlica, juhovýchodne Zboj a južne Uličské Krivé a Ulič. Masív je súčasťou Národného parku Poloniny.

 Opis 
Veľký Bukovec leží v hrebeni, vedúcom južným smerom na Vyšnú Brackaňu () z Ďurkovca v hlavnom hrebeni na slovensko-poľskej hranici. Západným smerom sa nachádza Saganovec (), Kučalata (), Hajdošík (), Bukovec (), Stolová () a Kýčera (), južným Dielnica (), Kolodník (), Veža (), Kýčera (), Vyšna Brackaňa (), Roh (), Rožok (), Magura () a Prípor (), východným Stinská (), Sušice (), Rozdiel (), Packova Kýčera (), Kremenec () a Príkry () a severným Čierťaž (), Čelo (), Jarabá skala (), Minčol (), Ďurkovec (), Pľaša () a Kruhliak ().Bukovské vrchy. Turistická mapa. 1 : 50 000. Harmanec: VKÚ, a. s., 2023. Oblasť patrí do povodia rieky Uh, kde vodu zo západných svahov odvádza Ulička, z juhozápadných jej prítok Ruský potok a z východných Hrabový potok, smerujúci do Zbojského potoka. Na vrchol nevedie značená turistická trasa. 

 Výhľady 
Vrchol pokrýva súvislý lesný porast, ktorý neumožňuje rozhľad. Z vhodných lokalít je ojedinele vidieť okolité vrcholy Bukovských vrchov a Vihorlatské vrchy, no tiež vrchy poľských Bieščad a ukrajinských Karpát.

 Prístup 
Na vrchol nevedie značený turistický chodník, preto prístup je možný neznačenými chodníkmi z blízkych obcí Zboj, Runina a Ruský Potok.

 Referencie 

 Pozri aj 
 Bukovské vrchy
 Bukovce (geomorfologický podcelok)
 Národný park Poloniny
 Zoznam vrcholov v Bukovských vrchoch

 Externé odkazy 
 Poloha na turistickej mape

Kategória:Vrchy v Bukovských vrchoch
Kategória:Tisícovky na Slovensku
Kategória:Vrchy v okrese Snina
Kategória:Zboj
Kategória:Runina
Kategória:Ruský Potok